Raud-Ants

Raud-Ants  eesti folk metal-ansambel, mis ühendab eesti vanemat rahvalaulu ja raskemat rock-muusikat. Ansambel asutati aastal 2002, liikmed nimetavad seda ka külakapelliks.

Suvel 2005 andis Raud-Ants välja plaadi "Karjasepõli". 

Oktoobris 2006 osales ansambel Euroopa regionaal- ja vähemuskeelte lauluvõistlusel Liet Lavlut ehk nn alternatiivsel Eurovisioonil Östersundis Rootsi Lapimaal, esitades vadjakeelset regilaulutöötlust "Kui miä kazvolin kanaine" ("Kui mina kasvasin, kanakene").

Ansambel on saanud nime muinasjutu "Raudne Hans" (ATU 650A) järgi. Raudne Hans. Raud-Antsu koduleht. (Kasutatud 29. juunil 2010.)

 Programmilised seisukohad 
Raud-Ants levitab oma kodulehel, avalikel esinemistel ja mujal manifesti, mis selgitab ansambli loomise põhjuseid ja ideoloogiat. Manifesti tekst on selline:
 Aastasadu õitsenud naiselik-lüüriline regilaul vajab maskuliinse jõu taasliitmist,
 Helikeele põhikomponentideks on eesti rahvamuusika ja heavy metal,
 Meie mineviku pärand on väärt totaalset evangeliseerimist ja kapitaliseerimist.

 Koosseis 
 Eva Tolsa (laul)
 Marion Selgall (laul)
 Tarvi Martens (kuuekeelne kannel, kõri)
 Madis Arukask (kitarr)
 Arnold Looga (basskitarr)
 Andres Linnupuu (trummid)

 Viited 

 Välislingid 
 Esme Kassak (28. juuli 2005). Raud-Ants lisab Viljandi folgile metalli kõla. Eesti Päevaleht
 Margus Haav (23. detsember 2005). Laulu kaja läbi aja. Postimees
 Eesti bänd Raud-Ants osaleb alternatiiv-Eurovisionil. SL Õhtuleht (3. oktoober 2006).

Kategooria:Folk metal'i ansamblid
Kategooria:Eesti rahvamuusikaansamblid